== Indspilningen ==
Albummet blev indspillet af gruppen og teknikeren [[Alan Parsons]] i perioden juni [[1972]] til januar [[1973]] i [[Abbey Road Studios]], og undervejs gjorde man brug af den mest avancerede teknik til indspilning af instrumenter og lydeffekter i datiden. Der blev eksperimenteret med [[surround sound]] og [[kvadrofoni]], men kvadrofonidelen kom aldrig til at fungere tilfredsstillende for Parsons, da man kom i tidsmangel og ikke havde tilstrækkeligt gode båndoptagere. Kvadrofoni-mikset blev faktisk udgivet, men tiltrak aldrig særlig opmærksomhed. 30 år senere blev masterbåndet til denne udgave fundet frem igen, renset og gjort klar til genudsendelse, men gruppen valgte at satse på en nymikset udgave af surround sound-albummet til genudsendelse. I stedet blev kvadrofoniudgaven lækket på Internettet.
Musik